《孝友堂，为姚氏彦名、彦昌昆弟赋》
元代·张昱

两生孝友谁不知，左辖题堂固所宜。岂独声名从此大，要教风俗与之移。

棣华煜煜照春日，乌鸟哑哑啼树枝。林植羽栖俱有感，过门宾客可无诗？

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。